
„Megla v Rokavskem prelivu-celina odrezana“ (Fog in the Channel-Continent cut off) je stara in znana britanska krilatica. Nakazuje, da je po britanska logiki Evropa odrezana od njih ne pa obratno. Istočasno pove marsikaj o britanski samovšečnosti in britanskem občutku  posebnosti ter superiornosti do kontinentalne Evrope oziroma kar do vsega ostalega sveta. Seveda pa tudi o britanskih posebnostih. Začenši že s tem, da za Britanijo enkrat uporabljamo pojem V.Britanija drugič pa Združeno kraljestvo. S kolegom Marjanom sva se dogovorila, da bomo govorili o Britaniji. Mimogrede pa krilatica pove tudi nekaj o pikrem britanskem humorju, ki  zna biti tudi samoironičen, ko gre za Britanijo in britanskost. 
Potem ko je francoski predsednik Charles de Gaulle dvakrat nasprotoval, da bi Britanija  postale članica evropske integracije, je to končno postala 1973, ko je evropska integracija bila po imenu in vsebini še EGS. Britanija je uradno je izstopila iz evropske integracije -takrat že EU-, 2020.  Toda prelomni dogodek je bil pred desetimi leti, ko se je v Britaniji večina udeležencev  referenduma o tem, ali naj ostane ali ne v EU, odločila za odhod. Za British exit, skratka za Brexit. Zato, da zapusti EU je na referendumu 23.junija 2016 glasovalo 51.9 % udeležencev. 
O tem smo takrat in v kasnejših letih slišali in brali veliko. Do referenduma je prišlo, potem ko je tedanji britanski konservativni premier David Cameron končno privolil zahtevam takoimenovanih brexitovcev po referendumu o tem. Sam Cameron je bil prepričan, da se bo večina odločila proti. 23.junija 2016 zvečer, ko so postali znani rezultati referenduma, je lahko s presenečenjem ugotovil, da so bila njegova pričakovanja zmotna. 
Kar zadeva izid referenduma se seveda ni zmotil samo Cameron. Zmotili so se zelo mnogi tudi izven Britanije in še posebej v drugih državah EU. Britanija je imela priviligiran položaj znotraj EU, zanjo je veljala kopica izuzetij-opt outs. Obenem je   Britanija je v času svojega članstva v evropski integraciji veljala za težavno članico, saj je redno oteževala skupna dogovarjanja še posebej ko je šlo za proračun EU. Ni skrivala, da je članstvo v integraciji zanjo  prevsem  gospodarska in finančna zadeva. Globlja integracija EU, Britanije ni zanimala. Je pa Britanija zaradi svojega članstva v EU dokazano gospodarsko in finančno profitirala. Zato so zelo mnogi pričakovali, da bo večina na referenduma glasovala za obstoj v evropski integraciji. In presenečenje ob izidu referenduma je bilo toliko večje.
Odločitev o izstopu iz evropske integracije je bila za Britanijo politični pretres in potres. Ta odločitev je- vsaj za nekaj časa-tudi omajala samozavest EU in velikega dela njenih prebivalcev.  Z Brexitom se je zgodilo, da se je Britanija kot prva država prostovoljno odrekla članstvu v EU. Članstvu v Eu se je odrekla  zelo pomembna članica, ki je med ostalim stalna članica VS OZN in jedrska velesila. Brexit je vzpodbudil evroskeptike tudi drugod. 
Danes vemo, da je bila kampanja za odhod Britanije iz EU dolgo pripravljena. Slogani brexitovcev so spominjali na slogane privržencev gibanja MAGA v ZDA. Naj mimogrede omenimo, da je istega leta, 2016, Donald Trump prvič zmagal na predsedniških volitvah v ZDA.
Propagatorji Brexita kot na primer Neville Farage so se v svoji siloviti kampanji proti EU dokazano populistično posluževali tudi eklatantnih neresnic, ko so govorili o neprednostih članstva Britanije v EU in o prednostih, ki naj bi jih prinesel odhod iz Unije.  
Obljubljali so, da bo odhod iz EU Britaniji prinesel gospodarski razcvet, da se bo zmanjšal pritok imigrantov in da bo Britanija v svoji ponovni suverenosti brez omejitev, ki jih prinaša članstvo v EU, ponovno zasijala kot v svojih sijajnjih imperialnih časih. 
V koliki meri so se te obljube uresničile ? Kakšna je Britanija 10 let po Brexitu ? V prispodobi in meteorološko postavljeno:  Je danes megle v Rokavskem prelivu več ali manj kot je je bilo pred desetimi leti ?
Na ta vprašanja nam bo danes odgovarjal kolega VP Marjan Šetinc, ki je nam že pred desetimi leti na SDMO le nekaj dni pred referendumom o izstopu Britanije iz EU postregel z obširnim in poglobljenim predavanjem o tedanjem stanju v Britaniji. Marjan Šetinc je pri nas gotovo med najboljšimi poznavalci Britanije. Britanijo je spoznaval v različnih daljših obdobjih. Kot srednješolec v Walesu, kasneje kot študent tretje stopnje na London School of Economics in še kasneje kot slovenski veleposlanik v Londonu. Dogajanja v Britaniji je sicer ves čas  spremljal in spremlja. Pred kratkim se je tozadevno mudil v Londonu. 

